ประวิตรนำถกพัฒนาริมน้ำ
 ทร., วัด, ชุมชน-จากพระราม 7 ถึงพระปิ่นเกล้า,ผู้สื่อข่าวจากศาลาว่าการ กทม. รายงานว่า ในวันนี้ (27 ก.พ.) เวลา 10.00 น. พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม จะเดินทางมายังศาลาว่าการ กทม. เพื่อร่วมประชุมโครงการพัฒนาพื้นที่ริมแม่น้ำเจ้าพระยา ร่วมกับหน่วยงานที่เกี่ยวข้อง อาทิ กองทัพเรือ กรมเจ้าท่า ศาสนสถาน ชุมชน เพื่อจัดทำเป็นทางเดินริมน้ำพร้อมสร้างพื้นที่ออกกำลังกายสำหรับประชาชน ภายหลังกระทรวงมหาดไทย ได้มอบหมายให้ กทม.ศึกษาความเหมาะสมและกำกับดูแลงานที่จะพัฒนาในพื้นที่ ซึ่งมีการประชุมครั้งแรกเมื่อวันที่ 19 ก.พ.ที่ผ่านมา โดยการประชุมครั้งนี้ พล.อ.ประวิตรจะมาร่วมหารือกับคณะกรรมการ พร้อมแต่งตั้งคณะอนุกรรมการในฝ่ายต่างๆ เพื่อขับเคลื่อนในเรื่องนี้ ซึ่งเบื้องต้นได้กำหนดพื้นที่โครงการตั้งแต่สะพานพระราม7 ถึงสะพานสมเด็จพระปิ่นเกล้า ความยาวฝั่งละ 7 กิโลเมตร รวมระยะทางประมาณ 14 กิโลเมตร,นายอดิศักดิ์ ขันตี รองปลัด กทม. เปิดเผยถึงกรณีที่ พล.อ.ประยุทธ์ จันทร์โอชา นายกรัฐมนตรี มีแนวคิดให้ กทม.ปรับปรุงคลองผดุงกรุงเกษม ให้เป็นสถานที่สัญจรทางเรือว่า ลักษณะทางกายภาพของคลองผดุงกรุงเกษมสามารถจัดทำเป็นเส้นทางสัญจรทางน้ำเพื่อการท่องเที่ยวได้ เนื่องจากเป็นคลองอนุรักษ์ที่มีประวัติศาสตร์อยู่คู่กับกรุงเทพฯ มายาว นาน ถูกขุดขึ้นมาในสมัยสมเด็จพระจอมเกล้าเจ้าอยู่หัว รัชกาลที่ 4 ที่ทรงโปรดให้ขุดขึ้นเพื่อขยายพระนครให้กว้างขวางออกไป และเป็น ปราการป้องกันพระนครชั้นนอกอีกชั้นหนึ่ง และมีเส้นทางผ่านสถานที่สำคัญหลายแห่งในกรุงเทพฯ จึงเหมาะสมให้นักท่องเที่ยวได้ล่องเรือเพื่อเรียนรู้วัฒนธรรมและอดีตของกรุงเทพฯ โดยมีเส้นทางตั้งแต่ปากคลองริมแม่น้ำเจ้าพระยา บริเวณวัดเทวราชกุญชร ย่านเทเวศร์ มีแนวขนานไปกับคลองคูเมือง เดิมผ่านย่านหัวลำโพง ตัดผ่านคลองมหานาคไปทะลุแม่น้ำเจ้าพระยาอีกด้านหนึ่ง บริเวณวัดแก้วแจ่มฟ้า สี่พระยา หากจะให้เป็นเส้นทางสัญจรเชิงพาณิชย์เหมือนคลองแสนแสบและคลองภาษีเจริญอาจไม่เหมาะสม เนื่องจากริมตลิ่งทั้งสองฝั่งได้ปรับปรุงให้ มีความสวยงาม ไม่สามารถทนแรงกระแทกของคลื่นที่มาจากการวิ่งของเรือได้ อีกทั้งปัจจุบันคลองได้ถูกใช้งานให้เป็นทางระบายน้ำไปลงเจ้าพระยาเท่านั้น อย่างไรก็ตาม ขณะนี้เป็นเพียงการสั่งการจากนายกฯ อย่างไม่เป็นทางการเท่านั้น ซึ่งหากมีการสั่งการมา กทม.ก็พร้อมดำเนินการทันที.
ผู้สื่อข่าวจากศาลาว่าการ กทม. รายงานว่า ในวันนี้ (27 ก.พ.) เวลา 10.00 น. พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม จะเดินทางมายังศาลาว่าการ กทม. เพื่อร่วมประชุมโครงการพัฒนาพื้นที่ริมแม่น้ำเจ้าพระยา
ประวิตร วงษ์สุวรรณ,โครงการพัฒนาพื้นที่ริมแม่น้ำเจ้าพระยา,อดิศักดิ์ ขันตี,ปรับปรุงคลองผดุงกรุงเกษม,สัญจรทางเรือ,ทีมข่าวกทม.,ข่าว,ข่าวฉบับพิมพ์